text: Bjarne Stoklund (17. januar 1928 i Kolding - 3. maj 2013) var en dansk etnolog og museumsinspektør på Frilandsmuseet mellem 1971-1996.
  Liv og karriere.
  Bjarne Stoklund blev født på Aalykkegade 9 i Kolding, hans forældre var adjunkt Arnold Marius Stoklund og Thekla Emilie Pedersen. Forældrene var blevet gift i byens gamle Sankt Nikolai Kirke i oktober 1921.
  Fra 1958 til 1971 var Bjarne Stoklund museumsinspektør på Frilandsmuseet i Sorgenfri og fra 1971 til 1996 professor i europæisk etnologi ved Københavns Universitet.
  Bjarne Stoklund har skrevet et stort antal artikler og bøger dels om etnologiens metoder og faghistorie, dels om faglige emner så som forholdet mellem bebyggelse og kulturlandskab, om dansk og nordatlantisk byggeskik, om dansk fiskeri i middelalder og renæssance med mere. Han var fra 1984 hovedredaktør af det internationale tidsskrift "Ethnologia Europaea".
  Stoklund blev indvalgt i Videnskabernes Selskab i 1991.